Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: a 7/1998. (III. 11.) MüM rendelethez
Paragraph Index: 189

3. A munkaterület rövid leírása A nonprofit menedzser vezető munkatársként tevékenykedik egy nonprofit szervezetben. Folyamatos irányító, koordináló, elemző és értékelő tevékenységet folytat. Munkáját a szervezet (alapítvány, egyesület, közhasznú társaság, közalapítvány, köztestület) vezető testületének felügyeletével végzi. Irányítja a szervezet szakmai tevékenységét és gazdálkodását. Képviseli a szervezetet a külső kapcsolatokban. A nonprofit menedzser feladatai magukba integrálják a nonprofit szervezetek vezetésének összes metódusát, így vezető, irányító tevékenységének célja: — a szervezet tevékenységének, munkaprogramjának megtervezése és a megvalósítás irányítása, — a szervezet működési feltételeinek folyamatos biztosítása, — a szervezet projektjeinek teljes körű kidolgozása és megvalósításának irányítása, — a szervezet pénzügyi, gazdálkodási tevékenységének tervezése és folyamatos nyomon követése, — a szervezet erőforrás-gazdálkodásának megtervezése és megvalósítása, — a szervezet munkatársainak és önkénteseinek irányítása, — a szervezet anyagi erőforrásainak biztosítása forrásteremtési technikák, adományszervezési kampányok, illetve pályázatok segítségével, — a szervezet belső és külső kommunikációjának kialakítása és működtetése, — a szervezet fejlesztési szükségleteinek feltérképezése és a fejlesztési lehetőségek kidolgozása, — a szervezet képviselete annak külső kapcsolataiban. III. A szakképesítés szakmai követelményei A foglalkozás gyakorlása során előforduló feladatcsoportok és az azokhoz közvetlenül kapcsolódó követelmények A nonprofit menedzser szakképesítés szakmai követelményei és feladatcsoportjai megegyeznek a nonprofit ügyintéző szakképesítés szakmai követelményeivel és kiegészülnek a következőkkel: Szervezetdiagnosztika, szervezetfejlesztés: — szervezetdiagnosztikai vizsgálatot állít össze, és irányít, — szervezetdiagnosztikai vizsgálathoz kapcsolódó adatlapokat állít össze, és értékel, — szervezetdiagnosztikai vizsgálathoz kapcsolódó interjú(kat) készít, — SWOT-analízist készít a szervezetről, — értékeli a szervezetről készült vizsgálatok eredményeit, ezekből elemző összegzést készít, — irányítja a stratégiai tervezés folyamatát, — stratégiai tervet készít, — megfogalmazza és értelmezi a szervezet küldetését, — megfogalmazza és értelmezi a szervezet jövőképét, — munkatervet készít a szervezet számára, és irányítja annak végrehajtását, — szervezetfejlesztési lehetőségeket dolgoz ki, és írányítja annak megvalósítását. Projektmenedzsment: — elemzi a projekt létrehozásának okait, indokoltságát, — elemzi a projekt társadalmi összefüggéseit és szerepét, — teljeskörűen irányítja és vezeti a projekt tervezését, — irányítja a projekt mikro- és makrokörnyezeti elemző tanulmányának elkészítését, — elemzi a projekt és az azt működtető szervezet/intézmény kapcsolatát, — elemzi a projekt rendszerkörnyezetét, — irányítja a projekt szervezetét, — vezeti a projekt menedzsmentjét és koordinálja a projekt-munkacsoport munkáját, — irányítja a szükséges munkaerő-ráfordítást, — vezeti a projekt pénzügyeinek tervezését, — ellenőrzi a projekt adminisztrációját és nyilvántartási rendjét, — irányítja, ellenőrzi és értékeli a projektfolyamat különböző szakaszait, — vezeti a projekt értékelési eljárásait. Emberi erőforrás-gazdálkodás: — irányítja az önkéntesek bevonását a szervezetbe, — kidolgozza az önkéntesek motiválásának és megtartásának módszereit, — szervezi és irányítja az alkalmazottak felvételét, — szervezi és irányítja a alkalmazottak elbocsátását, — szervezi és irányítja az alkalmazottak, megbízottak és önkéntesek pótlásának feladatait, — irányítja az alkalmazottakkal, megbízottakkal és önkéntesekkel kapcsolatos konfliktusok kezelését, — segíti az új alkalmazottak beilleszkedését, — vezeti és irányítja a munkakörtervezés és az emberi erőforrás-fejlesztés folyamatát, 1998/18. szám — előkészíti és értékeli a az alkalmazottak és megbízottak teljesítményértékelését, — kialakítja az emberi erőforrások kezelésére vonatkozó szervezeti szintű stratégiát, — elemzi a problémák kialakulásának ok-okozati összefüggéseit, — irányítja a problémamegoldási folyamatot, — feltárja a szervezeti problémákat, és javaslatot tesz azok megoldására, — alkalmazza a személyiségi-jogvédelem eszközeit és eljárását, — érvényesíti a szellemi alkotásokkal kapcsolatos szabályokat, — elsajátítja az államigazgatási és bírósági eljárás főbb szabályait. PR és marketing: — szervezeti helyzetfelmérést készít, — elkészíti a szervezet marketingtervét, és vezeti annak megvalósítását, — elkészíti a szervezet marketingsikereinek mérési módszereit, — elkészíti a szervezeti PR-munka tervét, — elkészíti a szervezeti PR-munka értékelésének módszereit, — megszervezi és lebonyolítja a szervezet sajtótájékoztatóját, — kialakítja és fenntartja a szervezet sajtókapcsolatait, — alakítja a statisztikai rendszer és adatszolgáltatás jellemzői és követelményei (pl. OSAP) alapján az adatszolgáltatás rendjét, — kialakítja a szabványosítás és a minőségbiztosítás rendjét. Érdekképviselet és érdekvédelem: — működteti a szervezeten belül a demokratikus fórumokat, — képviseli a szervezetet annak külső kapcsolataiban, — demokráciatechnikákat alkalmaz a szervezet tevékenységében és saját munkája során, — konfliktusokat elemez, — szervezeten belüli konfliktushelyzeteket kezel, — szervezeten kívüli konfliktushelyzetek megoldásában közvetít, — feltárja a konfliktushelyzetek kezeléséhez szükséges pótlólagos forrásokat, — megállapodásokat, szerződéseket készít elő és köt, — felkérésre facilitál, — felkérésre konfliktuskezelési folyamatokat tervez, és valósít meg, — részt vesz érdekképviseleti és érdekvédelmi fórumok munkájában. Forrásteremtés: — kidolgozza a szervezet adományszervezési stratégiáját, beleértve a díjkitűzést, a közérdekű kötelezettségvállalást, a közérdekű hagyományt és meghagyást, — kidolgozza a szervezet tőkeszerző kampányának stratégiáját, — kidolgozza a szervezet éves adományszervezési feladattervét, és irányítja annak megvalósítását, — kidolgozza a szervezet adományszerző kampányának feladattervét, és irányítja annak megvalósítását, — megadott pályázati feltételekhez igazodó pályázatot készít, pályázatírási tanácsokat ad, — adománygyűjtést szervez, — ápolja a szervezet támogatóival kialakult kapcsolatokat, — gazdálkodik a szervezet vagyonával. Vállalkozás: — értelmezi a nonprofit szervezetek vállalkozási tevékenységére vonatkozó speciális jogszabályokat, — meghatározza a szervezet számára legelőnyösebb vállalkozási tevékenység formáját, — felméri a szervezet vállalkozási tevékenységének lehetőségét, feltételeit és kockázatát, — vállalkozás indítását megelőző piacelemzést készít, — elkészíti a szervezet vállalkozási tevékenységének üzleti tervét, — elkészíti a szervezet vállalkozási tevékenységének pénzügyi tervét, — elkészíti a szervezet vállalkozási tevékenységének marketingtervét, — a törvényi kereteken belül irányítja és menedzseli a szervezet vállalkozási tevékenységét. Gazdasági ügyintézés: — vezeti és irányítja a szervezet gazdasági tevékenységét, ezen belül folyamatosan ellenőrzi az adózással, illetve a társadalombiztosítási járulékokkal összefüggő feladatok megvalósítását, különösen: = az általános forgalmi adóval, = a személyi jövedelemadóval, = a társasági adóval, = a helyi adókkal, = a szervezetre vonatkozó adókedvezményekkel, = a társadalombiztosítási járulékfizetési kötelezettségekkel és kedvezményekkel kapcsolatban, — részt vesz a szervezet éves pénzügyi tervének elkészítésében, és irányítja annak teljesítését, — részt vesz a szervezet éves pénzügyi és statisztikai beszámolóinak elkészítésében, — felkutatja a szervezeten belüli takarékossági lehetőségeket, — ellátja a munkáltatói feladatokat, — értelmezi a szervezetre vonatkozó pénzügyi és gazdálkodási jogszabályokat, — irányítja a szervezet adomány-, illetve támogatásosztó, valamint támogatásfogadó tevékenységét, — nyomon követi a szervezet könyvvezetését. 1998/18. szám IV. A szakképesítés vizsgakövetelményei A vizsgára bocsátás feltétele A nonprofit menedzser szakmai képesítővizsgára bocsátás feltétele, hogy a jelölt rendelkezzen nonprofit ügyintéző szakmai képesítéssel.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes